
LIVE 


Vizija. 
Gledahu je onda, kad je nije bilo, 
kako bijela lebdi iznad sivih kuća, 


kako se ljepotom svodava i ploha 
uzdiže nad gračom u bijela svanuća. 


Od kamena sklesat san o drugom svijetu 
i snom o ljepoti svladat život, muku! -- 
I gomile ljudi kratkovjekih, slabih 

tvale se s brdom snagom fijela, ruku. 


Lomile su stijene, dizale i pele 

i napetom snagom vukle kola k gradu. 
Ovdje su sred vreve zveketala dlijeta 
i batovi tukli u žilavu radu. 


Zidali zidari, nosili nosači; 

miješali su vapno kraj kamenja, klada. 
Gledali sa strane iznureni starci 

sjedeći pred kućom u zaštiti hlada. 


Kroz godine tako klesalo se, vuklo; 
zidali zidari na početom zdanju; 
umirali jedni, rađali se drugi 

i mislili o njoj i radili za nju. 

Govorili o njoj na polju težaci, 

na moru mornari, pod jedrima bijelim, 
i kraj kuća žene i vesela djeca: 

čulo se je o njoj okolišem cijelim. 


U dušama svima, gospode i puka, 
živjela je želja: vidjet da se svrši, 


i umrijeti poslije, da nad gradom, djecom 


kroz vijekove bijela katedrala strši. 


Gledahu je onda, kad je nije bilo, 
kako bijela lebdi iznad šivih kuća, 
kako se ljepotom svodova i ploha 
uzdiže nad gradom u bijela svanuća. 


Majstori. 
Ljudi se uz skele pod kamenjem penju; 
miješa se vapno, i kolotur škripi. 
U hladu na frgu poredani klešu; 
pod dlijetima oštrim oštropac im sipi. 


Ko da su im misli, osjećanja, težnje 
i vizije meke u stijenam skrivene, 

i oni ih dlijetom otkrivaju pomng, 
i lupe ih mučno iz amorfne štijene. 


Majstori stari osjetiše radost, 

kad su od oštropca zaprašeni, bijeli 
ugledali kako — nepodložna mijeni — 
vizija se živa pred njima žabijeli. 


Portal. 
Portal od kamena; slavoluk spletova, 
oko vrata crkve svio se u luku, 


a likovi strogi dvanaest apostola 
s dvije se strane dižu u svečanu muku. 


Povrh njih na vrhu utješljivo Isus 
kroz vijekove gleda ispod sebe; kako 
posgnuto u crkvu unilaze ljudi 

i izlaze tiho, uspravno i lako. 


I gleda pod sobom sprovode i svadbe, 
procesije duge, pokorne il sjajne. 
Kroz vijekove gleda, kako ljudstvo muči 
strah od boli, patnje i zagrobne tajne. 


Portal od kamena,. slavoluk spletova, 
ovio je ulaz ovog fihog zdanja, 

u kojemu ljudi traže za sve patnje: 
zaboravi, nade, svijetla olakšanja. 


Pod kupolom. 


Stupovi, lukovi, svodovi visoki 

uzdižu se lako i k visini teže; 

uzdiže se pogled, misao i srce; | 

tijelo je; ko duša; slobodno od teže. < - 


I sve uvis stremi k svodovima gore; 
kube puno svijetla lebni na sredini; 
ko tri bijela sunca sjaju se rosete 

sa fri svijefla mlaza u praznoj visini. 


Izmed ovih ploha kamenitih, starih 
molili se ljudi pod svodom visokim, 

a nad njima Svemoć, i pod njima mrtvi; 
prolazna tjelesa nad grobom dubokim. 


Ploče su im samo ograda od stijene, 
među teškim Nekad i žalosnim Sada; 
uvijek život isti: nad čovjekom Svemoć, 
a on jadan pod njim na koljena pada. 


Kroz stoljeća tako sjaj se sunca svijetli 
od jutra do mraka u kupoli zračnoj 

i mjesec kroz noći kroz prozore zrači, 
dokle nikog nema u praznini mračnoj. 

A uvijek se čini, ko da iz višine 

kube — jedva čujno — odziva se jekom 
teškim uzdasima, riječima tihim, 

što ih ljudi šalju svom Bogu dalekom. 


Tri anđela 
Tri djeteta mala, naga i punačka, 
ko u igri živo stisnuti, zbijeni, 


na glavama dižu, poduprtih noški, 
školjku baptister'ja, mramor izdubeni. 

Oživio kamen pokretima dječjim, 

od pogleda nijemih, napora, težine; 
naprežu se dvoje: teško mučno snose; 
trećemu klonuše slabašne obline. 


Jadna mala djeca napinju se, grče 
pod težinom školjke u naporu dragom. 


Možda ih je tata u veseloj igri 

gledao ovako u zanosu blagom, 

pa su svojom srećom u jednom trenutku 
bili s ocem starim posve jedno biće, 

a tata taj frenut oteo životu: 

od kamena sklesa dražesne goliće. 


Stvarao je život: djeca bili starci; 
stvarao, rastvaro život neizbježno... 
a ja sam im danas osjetio oca 

i bijele goliće pogladio nježno. 


Hvala. 


Stupovi, lukovi, svodovi visoki 
uzdižu se lako i k visini teže, 
uzdiže se pogled, misao i srce; 
tijelo je, ko duša, slobodno od feže. 


I sve uvis stremi kupoli i svodu, 
i kroz nijemu tvar se vječna težnja sluša: 

otet se i za čas vremenu, životu 
i živjet u svijetu, koga stvara duša. 


Majstori stari, radnici, zidari, 
bezimeni ljudi ,neznanac vam: hvali 
za svijetle trenutke i za ove strofe 
slušane u vašoj staroj katedrali. 





